钦定古今图书集成/理学汇编/学行典/第250卷 > 王牙〈子宗保〉
## 钦定古今图书集成/理学汇编/学行典/第250卷 > 王牙〈子宗保〉

按《旌德县志》：王牙，东阳人，乳名婆应。遇蔡姓者鬻其
妻以偿债，券成，夫妇相对，黯然魂销。牙叹曰：“此仳离
之章也。”捐数金为赎其妻，乃去。年五十八始举。子名
宗保，亦好义，有父风。

===黄友璋===按《旌德县志》：黄友璋游逆旅中，见卧席下有物，封识
甚固，启视之，白金三十两，乃留旅中不去，以俟遗者。
薄暮，有老翁拊膺恸哭而至，璋叩得其实，出诸怀中，
曰：“某守此以待夕矣。”其人拜泣，请剖分之，笑曰：“舍其
全而取其半，何居不顾去。”